CELEX: 62011TN0205
Language: fi
Date: 2011-04-07 00:00:00
Title: Asia T-205/11: Kanne 7.4.2011 — Saksa v. komissio

25.6.2011   
            
            
               FI
            
            
               Euroopan unionin virallinen lehti
            
            
               C 186/28
            
         Kanne 7.4.2011 — Saksa v. komissio
   (Asia T-205/11)
   2011/C 186/52
   Oikeudenkäyntikieli: saksa
   
      Asianosaiset
   
   
      Kantaja: Saksan liittotasavalta (asiamiehet: T. Henze ja J. Möller)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa komission 26.1.2011 tekemän päätöksen K(2011)275 lopullinen Valtiontuki C 7/10 (ex NN 5/10) — Tappiontasausjärjestelmä (”Sanierungsklausel”)
            
         
               —
            
            
               toissijaisesti: kumoaa osittain komission 26.1.2011 menettelyssä Valtiontuki C 7/10 (ex NN 5/10) — Tappiontasausjärjestelmä (”Sanierungsklausel”) tekemän päätöksen sikäli kuin komissio päätti päätöksen 2 kohdassa, että myönnetyt yksittäiset tuet ovat soveltumattomia sisämarkkinoille ja että ne on maksettava kokonaisuudessaan takaisin, jos tuen määrä ylittää 500 000 euroa
            
         
               —
            
            
               velvoittaa vastaajan korvaaman oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vetoaa kanteensa tueksi seuraaviin kanneperusteisiin:
   
               —
            
            
               Päävaatimuksen tueksi esitetyt kanneperusteet:
               
                           1)
                        
                        
                           Ensimmäinen kanneperuste, joka perustuu SEUT 107 artiklan 1 kohdan rikkomiseen — puuttuva selektiivisyys, koska tappiontasausjärjestelmä (”Sanierungsklausel”) ei ole poikkeus merkityksellisestä viitejärjestelmästä.
                           Saksan hallitus väittää, ettei Saksan yhtiöverolain (Körperschatfssteuergesetz, jäljempänä KStG) 8c §:n 1a momentissa säädetty tappiontasausjärjestelmä (”Sanierungsklausel”), jonka mukaan tappioita voidaan tasata tulevaisuudessa, kun yritys on luovutettu saneeraustarkoituksessa, ole selektiivinen. Saksan hallituksen mukaan ei ole kyse SEUT 107 artiklan 1 kohdassa tarkoitetusta valtiontukisäännöksestä, koska mainitulla säännöksellä ei poiketa merkityksellisestä viitejärjestelmästä.
                        
                     
                           2)
                        
                        
                           Toinen kanneperuste, joka perustuu SEUT 107 artiklan 1 kohdan rikkomiseen — ilmeinen arviointivirhe, joka koskee toimenpiteen yleistä luonnetta
                           Saksan hallitus väittää, että komissio teki ilmeisen arviointivirheen sen kysymyksen osalta, onko KStG:n 8c §:n 1a momentissa säädetty Sanierungsklausel yleinen toimenpide, koska se sovelsi epätarkoituksenmukaista tarkastusmenetelmää eikä tutkinut, perustuuko Sanierungsklausel taloudellisessa kokonaistarkastelussa horisontaalisiin seikkoihin, jotka pätevät samalla tavalla jokaiseen yritykseen; Saksan hallituksen mukaan Sanierungsklausel on eduksi kaikille Saksan alueelle sijoittautuneille yrityksille ja se voidaan näin ollen katsoa yleiseksi toimenpiteeksi.
                        
                     
                           3)
                        
                        
                           Kolmas kanneperuste, joka perustuu SEUT 107 artiklan 1 kohdan rikkomiseen — puuttuva selektiivisyys, koska komissio ei ottanut huomioon sitä, että kyseinen lainsäädäntö on perusteltu Saksan verotusjärjestelmän luonteen ja sisäisen rakenteen vuoksi
                           Saksan hallituksen mukaan KStG:n 8c §:n 1a momentissa säädetty Sanierungsklausel ei ole selektiivinen eikä se näin ollen ole SEUT 107 artiklan 1 kohdassa tarkoitettu valtiontuki, koska se on perusteltu verotusjärjestelmän luonteen ja sisäisen rakenteen vuoksi.
                        
                     
         
               —
            
            
               Kanneperuste toissijaisen vaatimuksen tueksi:
               
                           —
                        
                        
                           SEUT 107 artiklan 3 kohdan, luettuna yhdessä komission ”tilapäisistä yhteisön puitteista valtiontukitoimenpiteille rahoituksen saatavuuden turvaamiseksi tämänhetkisessä finanssi- ja talouskriisissä” antaman tiedonannon kanssa, rikkominen.
                        
                     
                           —
                        
                        
                           Komissio sovelsi virheellisesti SEUT 107 artiklan 3 kohtaa, luettuna yhdessä komission ”tilapäisistä yhteisön puitteista valtiontukitoimenpiteille rahoituksen saatavuuden turvaamiseksi tämänhetkisessä finanssi- ja talouskriisissä” antaman tiedonannon kanssa, kun se katsoi komission päätöksen 2 artiklassa mainitun 500 000 euron summan rajaksi, jota suurempi tuki on maksettava kokonaisuudessaan takaisin, eikä hyväksytyn tuen ylärajaksi, jonka ylittävä tuen osuus on palautettava.